Arnulf Kolstad

**Arnulf Kolstad** (født 23. april 1942 i Oslo, død 21. mai 2020 i Trondheim) var en norsk sosialpsykolog, kulturpsykolog og sinolog. Han var professor emeritus ved Institutt for psykologi ved Norges teknisk-naturvitenskapelige universitet (NTNU), hvor han ble professor i 1986 og ble pensjonert i 2012. Han var bestyrer for Psykologisk institutt ved NTNU fra 1990 til 1992. Han var utdannet ingeniørgeolog (sivilingeniør), dr.ing., dr.philos. i psykologi og master i litteraturvitenskap. Kolstad var bidragsyter til offentlige debatten i Norge.

## Biografi
I studietiden i Trondheim fra 1962 var han aktiv i Studentersamfundet og redaktør av studentavisa *[[Under Dusken]]*. På 1960-tallet var Kolstad en drivkraft i fredskontoret i Trondheim og deltok i en rekke demonstrasjoner mot Vietnamkrigen. I 1967/1968 var han en av lederne i aksjonen for politisk militærnekting. Kolstad var også medlem av Trondheim bystyre for Sosialistisk Folkeparti.

Han studerte først ingeniørgeologi, ble sivilingeniør i 1966 og vitenskapelig assistent på NTNU. Han ble dr.ing. i 1973 på en avhandling om teknologutvikling og arbeidsforhold. Han studerte også økonomi, sosiologi og psykologi. Han var ansatt ved Universitetet i Bergen, Psykologisk institutt fra 1972, som førsteamanuensis i sosialpsykologi fra 1976- I 1978 ble han førsteamanuensis ved Aalborg Universitet. I 1986 kom han tilbake til NTNU, hvor han var siden. Han var også instituttstyrer ved Psykologisk institutt fra 1990 til 1992.

Kolstad avla den filosofiske doktorgraden i psykologi ved Universitetet i Bergen i 1984. Avhandlingen hans var en epidemiologisk undersøkelse blant barn og unge med tittelen *Til diskusjonen om sammenhengen mellom sosiale forhold og psykiske strukturer*.  Hans prøveforelesning 6. juni 1984 var om *Livskvalitet som begrep og aktuelle kartleggingsmetoder* og *Sosiokulturelle kjennetegn på gode oppvekstmiljø, med spesiell vekt på betydningen av sosial endring og mobilitet*. Disse ble utgitt i Psykologisk rapportserie 1985.  Han har siden gitt ut en rekke studier om oppvekstmiljø, helsevesen, psykiatri og fengselsvesen. Etter at han gikk av med pensjon ved NTNU, var han professor II ved Institutt for sykepleierutdanning ved Høgskolen i Nesna og tok mastergrad i litteraturvitenskap ved NTNU med masteroppgave om den kinesiske forfatteren Mo Yan.

Kolstad forsker innen sosialpsykologi, kulturpsykologi, politisk psykologi, miljøpsykologi, økologisk psykologi, mental helse og psykisk helsearbeid.

Han markerte seg som tilhenger av universitetsdemokrati ved NTNU og universiteter generelt, og som kritiker av utviklingen ved NTNU med ansatte ledere.

I 2010 kritiserte han tildelingen av Nobels fredspris til Liu Xiaobo. Ifølge Kolstad ville kineserne oppfatte prisen som et tegn på at vestlige land ikke har gode nok kunnskaper om kinesisk historie og styresett.

Høsten 2011 utga Kolstad ti bind av sine samlede tekster fra siste 20 år, i kommisjon hos Marxist Forlag.

Kolstad sto som nr. 66 på Rødt sin liste ved kommunevalget i Trondheim i 2015.

## Bibliografi
;Bøker 2011:
* Kolstad, A. (2011) «Menneskets kultur. Om kulturpsykologi og sosialpsykologi», 236 s. Fidus forlag         978-82-998746-0-1
* Kolstad, A. (2011) «Det vakre og det gode. Om estetikk og arkitektur», 228 s. Fidus forlag                 978-82-998746-1-8
* Kolstad, A. (2011) «Fra kritikk til karriere. Om universitetet og de intellektuelle», 230 s. Fidus forlag  978-82-998746-2-5
* Kolstad, A. (2011) «Forbrytelse – men straff? Om kriminalitet og kriminalomsorg», 264 s. Fidus forlag      978-82-998746-3-2
* Kolstad, A. (2011) «Etter regn kommer sol. Om psykiske lidelser og helse», 270 s. Fidus forlag		  978-82-998746-4-9
* Kolstad, A. (2011) «Fantasi og kunnskap. Om kreativitet og skole», 214 s. Fidus forlag			  978-82-998746-5-6
* Kolstad, A. (2011) «Pengene og arbeidslivet. Om økonomi og lønnsarbeid», 221 s.	Fidus forlag              978-82-998746-6-3
* Kolstad, A. (2011) «I sportsidiotenes verden. Om idrett og samfunn», 209 s. Fidus forlag		          978-82-998746-7-0
* Kolstad, A. (2011) «Krig og fred. Om politisk psykologi og rasisme», 253 s. Fidus forlag			  978-82-998746-8-7
* Kolstad, A. (2011) «Hummer og kanari. Om litt av hvert», 245 s. Fidus forlag 				  978-82-998746-9-4
* Kolstad, A. & Krogstad, R. (Red.) (2011) «Psykologisering av sosiale problemer. Medikalisering av psykiske lidelser». Alpha Forlag.
 
;Artikler 2011:
* Kolstad, A. & Kogstad, R. (2011) Forbruket av psykofarmaka: antidepressiva, antipsykotika, beroligende medisiner og ADHD- medisiner, i   Norden.. I: Psykologisering av sosiale problemer Medikalisering av psykiske lidelser. Haugesund: Alpha Forlag, s. 123-146.
* Kolstad, A. & Kogstad, A. (2011) Psykologiserings- og medikaliseringsprosesser. I: Psykologisering av sosiale problemer Medikalisering av psykiske lidelser. Haugesund: Alpha Forlag, s. 7-31
* Kolstad, A. (2011) Hekta på idrettskonsum. Tidsskrift for Norsk Psykologforening ;Volum 48. s. 484-485
* Kolstad, A. (2011) Veien til Utøya – og kursen videre. Tidsskrift for Norsk Psykologforening ;Volum 48.(11) s. 1114-1115
* Mehus, I. & Kolstad, A. (2011) Football team identification in Norway: Spectators of local and international football matches. Social Identities ;Volum 17.(6) s. 833-845

;Bøker 2010:
* Myers, D., Abell, J., Kolstad, A. & Sani, F. (2010) «Social Psychology. European Edition». McGraw-Hill. 864 sider

;Artikler 2010:
* Kolstad, A. (2010) Time for Paradigmatic Substitution in Psychology. What are the Alternatives?. Pharmaceutical Chemistry Journal ;Volum 44.(1) s. 58-64
* Kolstad, A. & Thorud, S. (2010) Maktesløs i ventetida – Asylsøkeres hverdagsliv og mentale helse. Tidsskrift for psykisk helsearbeid ;Volum 7.(2) s. 153-162
* Yang, Y.; Chen, M.; Chen, W.; Ying, X.; Wang, B.; Wang, J.; Kolstad, A. (2010) Effects of boundary-permeated self and patriotism on social participation in the Beijing Olympic Games. Asian journal of social psychology (Print) ;Volum 13.(2) s. 109-117
* Kolstad, A. (2010) Time for Paradigmatic Substitution in Psychology. What are the Alternatives?. Integrative Psychological and Behavioural Science ;Volum 44.(1) s. 58-64

;Artikler 2009:
* Kolstad, A. & Horpestad, S. (2009) Self-Construal in Chile and Norway: Implications for Cultural Differences in Individualism and Collectivism. Journal of Cross-Cultural Psychology ;Volum 40.(2) s. 275-281

;Bøker 1976:
* Kolstad, A. (1976) «Nei, vi elsker : Politisk militærnekting» 193 sider – (Pax-bøkene ; 107)

## Referanser


## Eksterne lenker
	

* Arnulf Kolstad i Nasjonal Forskningsinformasjon (NFI) 
* Intervju med Kolstad i Under Dusken 2001
* Toppidrett – den 11. landeplage. Kronikk i Dagbladet av Arnulf Kolstad
* Gull av gråstein Kolstad og Skretting i bladet Forskning